ทรัมป์ ถอนคำพูด ยังไม่เปิดโรงเรียน หลังโควิดระบาดในกลุ่มวัยรุ่นอเมริกัน
รัฐวอชิงตัน พบโควิด-19 ระบาดในวัยรุ่นอเมริกัน ทรัมป์ กลับลำ ยอมเลื่อนกำหนดเปิดโรงเรียนวันที่ 24 กรกฎาคม 2563 สำนักข่าวไทม์รายงาน นายโดนัลด์ ทรัมป์ ประธานาธิบดีสหรัฐฯ ได้เปลี่ยนท่าทีกลับลำให้โรงเรียนในพื้นที่ที่เกิดการแพร่ระบาดหนัก เลื่อนกำหนดเปิดออกไปได้ จากที่ก่อนหน้านี้ได้เรียกร้องให้โรงเรียนในสหรัฐฯ กลับมาเปิดทำการเรียนการสอนทั้งหมด 100 เปอร์เซ็นต์ก่อนสิ้นปี หลังจากที่หลายพื้นที่ของสหรัฐอเมริกายังคงมีตัวเลขผู้ป่วยโควิด-19 รายใหม่เพิ่มสูงขึ้นขณะที่รัฐวอชิงตันของสหรัฐอเมริกา ได้คุมเข้มมาตรการล็อกดาวน์หลังพบโรคโควิด-19 ระบาดในกลุ่มวัยรุ่นอายุราว 20 ปี ซึ่งทำให้เชื้อแพร่กระจายอย่างรวดเร็ว โดยถึงแม้ผู้ที่มีอายุน้อยจะมีความเสี่ยงเสียชีวิตน้อยกว่าผู้สูงอายุที่มีโรคประจำตัว แต่หากติดไวรัสก็มีโอกาสที่จะป่วยขั้นรุนแรงได้เช่นเดียวกันเบื้องต้นได้มีการกำหนดให้ร้านอาหาร บาร์ และสถานออกกำลังกาย เปิดให้บริการในระยะเวลาที่จำกัดและต้องปิดทำการก่อน 22.00 นาฬิกา พร้อมทั้งกำหนดจำนวนผู้เข้าใช้บริการในแต่ละรอบ พร้อมทั้งออกคำสั่งให้ประชาชนสวมใส่หน้ากากอนามัยในพื้นที่สาธารณะอย่างเคร่งครัด ซึ่งรัฐวอชิงตันมีผู้ป่วยโควิด-19 ทะลุ 50000 รายแล้วล่าสุดเว็บไซต์ Worldometer รายงานตัวเลขผู้ป่วยโควิด-19 สะสมในสหรัฐฯ อยู่ที่4169991 ราย และเสียชีวิต147333 ศพที่มา: Time usnews Seattletimes
รัฐวอชิงตันพบโควิด-19 ระบาดในวัยรุ่นอเมริกัน ทรัมป์กลับลำยอมเลื่อนกำหนดเปิดโรงเรียน
โควิด-19,ไวรัสโคโรนา,ทรัมป์,โควิดสหรัฐ,ข่าวต่างประเทศ,COVID-19